Stenby Mølle
Stenby Mølle, vindmølle på Bornholm, vest for Rø; opført 1857. Den er Bornholms ældste mølle af hollandsk type og noget mindre end de øvrige. 
Møllen har oprindelig været klinkbeklædt; den blev moderniseret i 1898, og i 1914 indrettedes et bageri, som fungerede til 1930'rne. Driften ophørte sidst i 1950'erne. En støtteforening oprettedes i 1987, og en renovering blev påbegyndt, men ikke fuldført. Møllen er nu dækket af et midlertidigt tag og venter på en ny mulighed for istandsættelse. 